ประกาศ ก
ประกาศ ก.ศป.
เรื่อง การกำหนดหลักเกณฑ์การเป็นผู้ทรงคุณวุฒิ
ที่จะได้รับแต่งตั้งเป็นตุลาการในศาลปกครองชั้นต้น[๑]
 

อาศัยอำนาจตามความในมาตรา ๑๘ วรรคหนึ่ง (๓)
แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ก.ศป.
ออกประกาศไว้ ดังต่อไปนี้

ข้อ ๑ ให้ยกเลิก
(๑) ประกาศ ก.ศป. เรื่อง การกำหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น
ลงวันที่ ๒๘ กันยายน ๒๕๔๔
(๒) ประกาศ ก.ศป. เรื่อง การกำหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น
(ฉบับที่ ๒) ลงวันที่ ๙ กุมภาพันธ์ ๒๕๔๘
(๓) ประกาศ ก.ศป. เรื่อง การกำหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น
(ฉบับที่ ๓) ลงวันที่ ๘ พฤษภาคม ๒๕๕๐
(๔) ประกาศ ก.ศป. เรื่อง การกำหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น
(ฉบับที่ ๔) ลงวันที่ ๑๗ กุมภาพันธ์ ๒๕๕๕

ข้อ ๒ ผู้ทรงคุณวุฒิในสาขานิติศาสตร์ รัฐศาสตร์
รัฐประศาสนศาสตร์ เศรษฐศาสตร์ หรือสังคมศาสตร์
ที่จะได้รับแต่งตั้งเป็นตุลาการในศาลปกครองชั้นต้นต้อง
(๑) เป็นผู้ที่สำเร็จการศึกษาในระดับปริญญาตรีขึ้นไปในสาขานิติศาสตร์
รัฐศาสตร์ รัฐประศาสนศาสตร์ หรือเศรษฐศาสตร์ หรือเป็นผู้ที่สำเร็จการศึกษาในระดับปริญญาตรีขึ้นไปในสาขาสังคมศาสตร์อื่น
โดยได้รับปริญญาสังคมศาสตร์ อักษรศาสตร์ หรือศิลปศาสตร์
ที่เน้นการศึกษาวิชาเกี่ยวกับนิติศาสตร์ รัฐศาสตร์ รัฐประศาสนศาสตร์ เศรษฐศาสตร์
การเมืองการปกครอง หรือสังคมวิทยาจากสถานศึกษาในประเทศหรือต่างประเทศ ที่ ก.พ.
รับรอง และ
(๒)
ผ่านการอบรมหลักสูตรพนักงานคดีปกครองหรือหลักสูตรกฎหมายปกครองหรือหลักสูตรกฎหมายมหาชน
ที่ ก.ศป. รับรอง เว้นแต่เป็นผู้ที่สำเร็จการศึกษาในระดับปริญญาโทหรือปริญญาเอกในสาขากฎหมายปกครองหรือกฎหมายมหาชนในประเทศหรือต่างประเทศ
ที่ ก.พ. รับรอง
ในกรณีผู้ที่ดำรงตำแหน่งอื่นในหน่วยงานของรัฐที่มิใช่ข้าราชการ
นอกจากเป็นไปตาม (๑) และ (๒) แล้ว ต้องมีประสบการณ์ในการทำงานโดยปฏิบัติหรือเคยปฏิบัติหน้าที่ในส่วนราชการ
หรือปฏิบัติหรือเคยปฏิบัติงานในหน่วยงานอื่นของรัฐที่มิใช่ส่วนราชการ มาแล้วรวมกันไม่น้อยกว่าสิบห้าปีด้วย
ความในวรรคสองมิให้ใช้บังคับกับผู้ที่มีคุณสมบัติตามมาตรา ๑๘
วรรคหนึ่ง (๔) (ฉ) และ (ช)
แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒

ข้อ ๓ ผู้ทรงคุณวุฒิในการบริหารราชการแผ่นดินที่จะได้รับแต่งตั้งเป็นตุลาการในศาลปกครองชั้นต้นต้อง
(๑) เป็นผู้ที่สำเร็จการศึกษาในระดับปริญญาตรีขึ้นไปจากสถานศึกษาในประเทศหรือต่างประเทศ
ที่ ก.พ. รับรอง และ
(๒) ผ่านการอบรมหลักสูตรพนักงานคดีปกครองหรือหลักสูตรกฎหมายปกครองหรือหลักสูตรกฎหมายมหาชน
ที่ ก.ศป. รับรอง
ในกรณีที่เป็นข้าราชการ นอกจากเป็นไปตาม (๑) และ (๒) แล้วต้องดำรงตำแหน่งหรือเคยดำรงตำแหน่งบริหารที่ได้รับเงินประจำตำแหน่งประเภทบริหารตามกฎหมายว่าด้วยเงินประจำตำแหน่ง
มาแล้วไม่น้อยกว่าสามปี
ในกรณีผู้ที่ดำรงตำแหน่งอื่นในหน่วยงานของรัฐที่มิใช่ข้าราชการหรือผู้ที่ดำรงตำแหน่งประเภทผู้บริหารของสถาบันอุดมศึกษาของรัฐที่มีวาระการดำรงตำแหน่ง
นอกจากเป็นไปตาม (๑) และ (๒) แล้ว ต้องดำรงตำแหน่งหรือเคยดำรงตำแหน่งประเภทผู้บริหารที่เทียบได้ไม่ต่ำกว่าข้าราชการพลเรือนระดับ
๘ หรือข้าราชการพลเรือนสามัญตำแหน่งประเภทอำนวยการระดับต้น มาแล้วไม่น้อยกว่าสามปี
และมีประสบการณ์ในการทำงานโดยปฏิบัติหรือเคยปฏิบัติหน้าที่ในส่วนราชการ
หรือปฏิบัติหรือเคยปฏิบัติงานในหน่วยงานอื่นของรัฐที่มิใช่ส่วนราชการ
มาแล้วรวมกันไม่น้อยกว่าสิบห้าปี

ข้อ ๔[๒]
(ยกเลิก)

ข้อ ๕ ให้ ก.ศป. มีอำนาจตีความและวินิจฉัยปัญหาเกี่ยวกับการปฏิบัติตามประกาศนี้

ข้อ ๖ ให้ประธานศาลปกครองสูงสุดรักษาการตามประกาศนี้


ประกาศ
ณ วันที่ ๒๗ ธันวาคม พ.ศ. ๒๕๕๕
หัสวุฒิ
วิฑิตวิริยกุล
ประธานศาลปกครองสูงสุด
ประธานกรรมการตุลาการศาลปกครอง
ประกาศ
ก.ศป. เรื่อง การกำหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น
(ฉบับที่ ๒)[๓]

ข้อ ๒ มิให้นำความในข้อ
๒ วรรคหนึ่ง (๒) และข้อ ๓ วรรคหนึ่ง (๒) ของประกาศ ก.ศป. เรื่อง
การกำหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น
ลงวันที่ ๒๗ ธันวาคม ๒๕๕๕
มาใช้บังคับกับผู้ที่ผ่านการคัดเลือกบุคคลเพื่อแต่งตั้งให้ดำรงตำแหน่งตุลาการศาลปกครองชั้นต้น
ตามประกาศ ก.ศป. เรื่อง
การรับสมัครบุคคลเข้ารับการคัดเลือกเพื่อแต่งตั้งให้ดำรงตำแหน่งตุลาการศาลปกครองชั้นต้น
ลงวันที่ ๒๐ สิงหาคม พ.ศ. ๒๕๕๘

ข้อ ๓ ประกาศนี้ให้ใช้บังคับตั้งแต่วันที่ ๒๘
ธันวาคม พ.ศ. ๒๕๕๘ เป็นต้นไป

















วิศนี/ผู้จัดทำ
๙ กันยายน ๒๕๕๘

วิชพงษ์/ผู้ตรวจ
๑๔ กันยายน
๒๕๕๘




[๑] ราชกิจจานุเบกษา
เล่ม ๑๓๐/ตอนที่ ๓ ก/หน้า ๘/๑๑ มกราคม ๒๕๕๖
[๒] ข้อ ๔ ยกเลิกโดยประกาศ ก.ศป. เรื่อง การกำหนดหลักเกณฑ์การเป็นผู้ทรงคุณวุฒิที่จะได้รับแต่งตั้งเป็นตุลาการในศาลปกครองชั้นต้น
(ฉบับที่ ๒)
[๓] ราชกิจจานุเบกษา
เล่ม ๑๓๒/ตอนที่ ๘๓ ก/หน้า ๒๖/๑ กันยายน ๒๕๕๘